b'\n_START_ARTICLE_\nMateusz Morawiecki\n_START_SECTION_\nZgodnja leta in izobra\xc5\xbeevanje\n_START_PARAGRAPH_\nRodil se je 20. junija 1968 v mestu Vroclav, mami kemi\xc4\x8darki Jadwigi in o\xc4\x8detu Kornelu Moraweckemu, ki je bil fizik in politik. \xc5\xbde kot mlad, dvanajstleten je bil dejaven v protikomunisti\xc4\x8dnih gibanjih na Poljskem, sploh na podro\xc4\x8dju tiskanja protipropagandnih sporo\xc4\x8dil in demonstracij. Zaradi aktivnosti je bil ve\xc4\x8dkrat aretiran ali udele\xc5\xbeen v pretepih s strani varnostne slu\xc5\xbebe S\xc5\x82u\xc5\xbcba Bezpiecze\xc5\x84stwa, SB. Bil je urednik Biltena Spodnje \xc5\xa0lezije ter aktivist v Dru\xc5\xa1tvu neodvisnih \xc5\xa1tudentov. Ob koncu osemdesetih je sodeloval v okupacijskih stavkah na Univerzi v Vroclavu, soorganiziral pa je tudi Klub za politi\xc4\x8dno misel, "svoboden in solidaren"._NEWLINE_Leta 1992 je na vroclavski univerzi diplomiral iz zgodovine, na tamkaj\xc5\xa1nji ekonomski univerzi tudi iz poslovne administracije, leta 1997 na Univerzi Hamburg iz evropskega prava in ekonomske integracije, istega leta pa v Bazlu \xc5\xa1e iz evropskih \xc5\xa1tudij. Izpopolnjeval se je tudi v tujini.\n_START_SECTION_\nPoslovna kariera\n_START_PARAGRAPH_\nZ letom 1991 je Morawiecki za\xc4\x8del sodelovati pri dru\xc5\xbebi Cogito Company, ki je v tistem \xc4\x8dasu ustvarila zalo\xc5\xbebi Reverentia in Enter Marketing-Publishing. Prav tako je sodeloval pri zagoonu nekaj revij, nekaj \xc4\x8dasa je deloval tudi kot urednik le-teh. Leta 1995 je pripravil pripravni\xc5\xa1tvo pri Deutsche Bundesbank na podro\xc4\x8dju kreditne analize, finan\xc4\x8dnega prestrukturiranja, ban\xc4\x8dnega nadzora ter nadzora finan\xc4\x8dnega trga. Med letoma 1996 in 1997 je na frankfurtski univerzi opravljal razne raziskave. Kmalu po koncu \xc5\xa1tudija, je leta 1998 kot namestnik direktorja oddelka za pristopna pogajanja v Odboru za evropsko integracijo sodeloval na \xc5\xa1tevilnih podro\xc4\x8djih pristopanja Poljske k Evropski uniji. V tem \xc4\x8dasu je deloval tudi kot predavateljev na ve\xc4\x8d univerzah._NEWLINE_Od leta 1998 do 2001 je bil \xc4\x8dlan nadzornih svetov dru\xc5\xbebe Wa\xc5\x82brzych Power Company, telekomunikacijskih podjetij in industrijske razvojne agencije. Od leta 1998 do 2002 je bil poslanec ni\xc5\xbejelezijske de\xc5\xbeelne skup\xc5\xa1\xc4\x8dine.\n_START_SECTION_\nZasebno\n_START_PARAGRAPH_\nPoro\xc4\x8den je z Iwono Moravecko, s katero ima \xc5\xa1tiri otroke.\n_START_SECTION_\nPolitika\n_START_PARAGRAPH_\nMorawieckega je 16. novembra 2015 predsednik Poljske Andzej Duda imenoval na mesto podpredsednika vlade in ministra za razvoj v kabinetu, ki ga je vodila premierka Beata Szyd\xc5\x82o. Marca 2016 se je pridru\xc5\xbeil stranki Pravo in pravi\xc4\x8dnost. 28. septembra 2016 je bil poleg \xc5\xbee opravljanih polo\xc5\xbeajev imenovan za finan\xc4\x8dnega ministra, s \xc4\x8dimer je postal drugi najmo\xc4\x8dnej\xc5\xa1i \xc4\x8dlan vlade. V vlogi finan\xc4\x8dnega ministra je velik vtis pustil s t.i. "na\xc4\x8drtom Moeawieckega"; ki je predvideval spodbujanje gospodarske rasti, prav tako je \xc5\xbeelel pove\xc4\x8dati prihodke vladne na\xc4\x8drte, vklju\xc4\x8dno z otro\xc5\xa1kimi dodatki za dru\xc5\xbeine z dvema dru\xc5\xbeinama ali ve\xc4\x8d otrok._NEWLINE_11. decembra 2017 je bil imenovan na mesto predsednika vlade.'